rejauldu/bengali-wikipedia huggingface dataset:
লর্ড লোভাট'স লেমেন্ট একটি ১৮শ শতাব্দীর ব্যাগপাইপ সুর, যা ক্লান ফ্রেজারের এক অভিযুক্ত ও মৃত্যুদণ্ডপ্রাপ্ত স্কটিশ বিপ্লবী অভিজাত ব্যক্তির সঙ্গে সম্পর্কিত। এখানে উল্লিখিত লর্ড লোভাট হলেন সাইমন ফ্রেজার, ১১তম লর্ড লোভাট। এটি সম্ভবত ক্লান আন স্কিউলাইচে-এর ইওয়ান ম্যাকগ্রেগর বা তার শিষ্য ডেভিড ফ্রেজার দ্বারা রচিত। বলা হয় এটি "একটি পিবরক, যা তার নিজস্ব পাইপার তার বিদায়ের শোকসঙ্গীত হিসেবে রচনা করেন। লন্ডন টাওয়ার থেকে টাওয়ার হিল পর্যন্ত লর্ড লোভাটের চূড়ান্ত বিদায়ের পথে ৩০০ পদক্ষেপের গতির সঙ্গে তাল মিলিয়ে এটি ধীরগতিতে বাজানো হয়।"   ইতিহাস  প্রথম বিশ্বযুদ্ধের সময় কমনওয়েলথ বাহিনীর ব্যবহৃত ব্যাগপাইপ সঙ্গীত নিয়ে এক বিবরণে বলা হয়েছে যে, সেনারা "'লর্ড লোভাট'স লেমেন্ট'-এর করুণ, আশা ও বিলাপময় সুর শুনতে শুনতে ঘণ্টার পর ঘণ্টা দক্ষিণ জার্মানির শূন্যতা দিয়ে অগ্রসর হয়েছিল।"   জনপ্রিয় সংস্কৃতিতে  এই সুরটির উল্লেখ করা হয়েছিল দ্য ক্রাউন সিরিজের শেষ পর্বে, যেখানে এলিজাবেথ দ্বিতীয় ও "পাইপস" (যার মাধ্যমে তিনি সার্বভৌমের পাইপারকে সম্বোধন করতেন)-এর মধ্যে একটি কাল্পনিক কথোপকথনে এটি উল্লেখ করা হয়। এই দৃশ্যটি রানির অন্ত্যেষ্টিক্রিয়ায় ঐতিহ্যবাহী স্কটিশ শোকসংগীত "স্লিপ, ডিয়ারি, স্লিপ" পরিবেশনের সিদ্ধান্ত প্রক্রিয়া বোঝাতে তৈরি করা হয়েছিল।   তথ্যসূত্র   বিষয়শ্রেণী:১৮শ শতাব্দীর গান বিষয়শ্রেণী:ক্লান ফ্রেজার বিষয়শ্রেণী:ব্যাগপাইপের জন্য সঙ্গীত বিষয়শ্রেণী:স্কটল্যান্ডের সঙ্গীত বিষয়শ্রেণী:স্কটিশ লোকগীতি বিষয়শ্রেণী:১৮শ শতাব্দীর সঙ্গীত
রাজকালী বাড়ি মন্দির বাংলাদেশের কুমিল্লা জেলার চান্দিনায় অবস্থিত একটি হিন্দু উপসনালয়। পাশাপাশি দু’টি শিব লিঙ্গ নিয়ে গঠিত এ মন্দির। তিন শ বছর আগে স্থাপিত সনাতন ধর্মাবলম্বীদের স্থাপত্য শিল্পকর্মের নিদর্শন হিসেবে এটি পরিচিত। ২০১০ সালে ভক্তবৃন্দের সহায়তায় সংস্কারের পর প্রত্নতাত্ত্বিক স্থাপনা হিসেবে এটিকে সংরক্ষণের উদ্যোগ নেয়া হয়। মন্দিরটি ঢাকা- চট্টগ্রাম মহাসড়কের পাশে অবস্থিত হওয়ায় পর্যটকদের জন্যে এটি খুব সহজে ভ্রমণস্থল হিসেবে পরিচিতি পায়।   অবস্থান ও বিবরণ  রাজকালী বাড়ি মন্দির চান্দিনা উপজেলা শহরের প্রধান ফটক থেকে ১শ’ গজের মধ্যে পুরাতন গ্রান্ড ট্রাংক রোডের পাশে অবস্থিত।  মন্দিরের বাম ও ডান পাশে রয়েছে প্রায় ৪৫ ফুট উচ্চতার দুইটি শিব মন্দির। মন্দিরের অভ্যন্তরে শ্বেত পাথরের ২টি শিব লিঙ্গ  ও বাইরের দিকে পেছনে রয়েছে প্রায় পৌনে ৩ একর পরিমারে বিশাল দীঘি।   ইতিহাস ১৬৭০ খ্রিষ্টাব্দে তৎকালীন মির্জা হুসাইন আলীর পৃষ্ঠপোষকতায় সনাতন ধর্মের লোকজনের ধর্মীয় উপসনা করার জন্য  মন্দিরটি নির্মাণ করে। মন্দির টিকে টিকিয়ে রাখার জন্য সনাতন ধর্মের লোকজন কাজ করেন। মন্দিরের উপরে পরগাছা বট বৃক্ষের শিকড় গজিয়ে ভিতরে প্রবেশ করেছিল। ২০১০ সালে ভক্তবৃন্দের সহযোগিতায় কিছুটা সংস্কারের পর মন্দির দুইটি সুরক্ষা করা হয়েছে।  আকার শিব মন্দির দুটির উচ্চতা হলো মাটি হতে ৪৫ ফুট।  মন্দির দুইটি বৌদ্ধ মন্দিরের আদলে নির্মিত এমন তথ্য থাকলেও সনাতন ধর্মীয় নেতাদের অনেকেই বলছেন ওই মন্দির দুইটি ভারতের দক্ষিণেশ্বর কালী মন্দিরের আদলে নির্মিত হয়েছে। প্রত্নতত্ত্ব বিভাগ কুমিল্লার মতে তৎকালীন  রাজ্যের বরকামতার শেষ জমিদার ভূকৈলাশরাজ বরকামতার উপর দিয়ে বয়ে যাওয়া ক্ষীর নদীর পাড়ে বরকামতা বাজার (বর্তমানে চান্দিনা বাজার) নামে বাজার প্রতিষ্ঠা করেন। চান্দিনার বিশাল জলাশয়ের পাড়ে বেশকিছু পুরাকীর্তির ধ্বংসাবশেষ ওই আমলে পাওয়া যায়। এর সাথে কিছুসংখ্যক বৌদ্ধ মূর্তিও উদ্ধার হয়। ৭৪ শতাংশ ভূমি ঝুড়ে রয়েছে মন্দিরের অবস্থান।   তথ্যসূত্র   বহিঃসংযোগ  বিষয়শ্রেণী:শিব মন্দির বিষয়শ্রেণী:১৭শ শতাব্দীর হিন্দু মন্দির বিষয়শ্রেণী:কুমিল্লা জেলার দর্শনীয় স্থান বিষয়শ্রেণী:কুমিল্লা জেলার হিন্দু মন্দির
ব্স্তান-স্রুং-দ্বাং-পো () তিব্বতের গ্ত্সাং-পা রাজবংশের চতুর্থ রাজা ছিলেন।   রাজত্ব  ব্স্তান-স্রুং-দ্বাং-পো তিব্বতের গ্ত্সাং-পা রাজবংশের প্রতিষ্ঠাতা ও প্রথম রাজা ঝিগ-শাগ-পা-ত্শে-ব্র্তান-র্দো-র্জের পুত্র ছিলেন। তিনি ষোড়শ শতাব্দীর শেষ ভাগে সিংহাসনে আরোহণ করেন। তিনি পানাম ল্হুনদ্রুপ ক্যুংত্সে অঞ্চলে বসবাস করতেন।Tsepon W.D. Shakabpa, One Hundred Thousand Moons, Leiden 2010, p. 282. তিনি মঙ্গোলদের সাথে সুসম্পর্ক বজায় রাখতেন। তার রাজত্বকালে দক্ষিণ তিব্বতের বৃহৎ অংশ ছাড়াও পশ্চিম ও উত্তর তিব্বতের কিছু অংশ রাজ্যভুক্ত হয়েছিল।   দ্গে-লুগ্স বৌদ্ধধর্মসম্প্রদায়ের সঙ্গে বিরোধিতা  তার পূর্বসূরিদের মতো তিনিও কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক ও দ্গে-লুগ্স বৌদ্ধধর্মসম্প্রদায়ের বিরোধী ছিলেন।Tsepon W.D. Shakabpa, Tibet. A Political History, Yale 1967, p. 90. ১৬০২ খ্রিষ্টাব্দে মঙ্গোলিয়া থেকে চতুর্থ দলাই লামা তিব্বত পৌঁছনোর কিছু সময় পর থেকে দ্গে-লুগ্স বৌদ্ধধর্মসম্প্রদায়ের সঙ্গে কার্মা-ব্কা'-ব্র্গ্যুদ ধর্মসম্প্রদায়ের বিরোধ শুরু হয়। কার্মা-ব্কা'-ব্র্গ্যুদ ধর্মসম্প্রদায়ের রক্ষাকর্তা হিসেবে ব্স্তান-স্রুং-দ্বাং-পো ১৬০৪ খ্রিষ্টাব্দে দ্বুস অঞ্চল আক্রমণ করে ফান্যুল অবরোধ করেন। ১৬০৫ খ্রিষ্টাব্দে তার সৈন্যদল ক্যিশোদ অধিকার করে। এই লড়াইয়ে প্রায় ৫০০০ বৌদ্ধ ভিক্ষু ও সাধারণ মানুষের মৃত্যু হয়।Ya Hanzhang, Biographies of the Tibetan Spiritual Leaders Panchen Erdenis, Beijing 1994, p. 26.   তথ্যসূত্র   বিষয়শ্রেণী:শাংপা রাজবংশ বিষয়শ্রেণী:তিব্বতের ইতিহাস বিষয়শ্রেণী:১৬১১-এ মৃত্যু
পূর্ব তিমুরের অর্থনীতি বলতে দক্ষিণ পূর্ব এশিয়ার দেশ পূর্ব তিমুরের অর্থনীতিকে নির্দেশ করে যা পৃথিবীর অন্যতম ক্ষুদ্র অর্থনীতি। পূর্ব তিমুরের অর্থনীতিকে বিশ্বব্যাংক নিম্ন আয়ের অর্থনীতি হিসাবে চিহ্নিত করেছে। এই দেশটি মানব উন্নয়ন সূচকের নিম্ন স্তর নির্দেশক মানে রয়েছে; মানব উন্নয়ন সূচকে এটি ১৫৮ তম অবস্থানে রয়েছে। দেশটির  মোট জনসংখ্যার ২০%'ই বেকার এবং ৫২.৯% লোকের দৈনিক আয় ১.২৫ মার্কিন ডলার থেকেও কম। পূর্ব তিমুরের প্রায় অর্ধেক অধিবাসী নিরক্ষর।  ২০১০ সালের আদমশুমারিকালীন সংগৃহীত তথ্য অনুযায়ী ৮৭.৭% শহুরে এবং ১৮.৯% গ্রামীণ পরিবারে বিদ্যুৎ সরবরাহ রয়েছে, যার সামগ্রিক গড় ৩৬.৭%।  ইন্দোনেশিয়ার বিরুদ্ধে কয়েক দশকব্যাপী অব্যাহত থাকা স্বাধীনতা সংগ্রামের ফলে দেশটি যুদ্ধ পরবর্তী সমস্যায় ভোগা অব্যাহত থাকে, যা এর অবকাঠামোকে ক্ষতিগ্রস্ত করেছিলো এবং হাজার হাজার বেসামরিক নাগরিককে উদ্বাস্তু করেছিলো।The Case for a Legislative Budget Office in East Timor Social Science Research Networks (SSRN). Accessed 18 July 2017.  ২০০৭ সালে পূর্ব তিমুরে অনাফসলের কারণে বেশ কিছু অংশে বেশ কিছু মৃত্যুর ঘটনা ঘটে। ২০০৭ সালের নভেম্বর এগারোটি উপজেলাতে তখনও আন্তর্জাতিক সাহায্য সরবরাহের প্রয়োজন ছিলো।Voice of America, 24.06.07, East Timor Facing Food Crisis  and Ministry of Agriculture, Forestry and Fisheries of Timor-Leste  পূর্ব তিমুরে কোনও স্বত্বভোগী আইন নেই।   ইতিহাস  পূর্ব হতে এবং ঔপনিবেশিক কালেও তিমুর দ্বীপটি সুগন্ধি কাঠের জন্য সুপরিচিত ছিল। পর্তুগিজ ঔপনিবেশিক প্রশাসন ওসেনিক এক্সপ্লোয়ার কর্পোরেশনকে অনুসন্ধানের জন্য অনুমোদন দেয়। তবে, ১৯৭৬ সালে ইন্দোনেশিয়া কর্তৃক দখলের ফলে এটি হ্রাস পায়। ১৯৮৯ সালে তিমুর গ্যাপ চুক্তির ফলে ইন্দোনেশিয়া ও অস্ট্রেলিয়ার মধ্যে এর সম্পদ ভাগ হয়ে যায়। ১৯৭২ সালে তৎকালীন পর্তুগিজ তিমুরের সমুদ্রসীমার বিষয়ে উভয় দেশের মধ্যে স্বাক্ষরিত চুক্তির ভিত্তিতে উভয় দেশ "ফাঁক" এলাকার সমুদ্রপৃষ্ঠে যৌথ অনুসন্ধানের বিষয়টি নির্ধারণ করে নতুন চুক্তিতে। "যৌথ" এলাকা থেকে রাজস্ব বিভক্ত করা হয় ৫০% -৫০% হারে। উডসাইড পেট্রোলিয়াম এবং কনোকোফিলিপস ১৯৯২ সালে দুই সরকারের পক্ষ থেকে তিমুর গ্যাপের কিছু উন্নয়ন কাজ শুরু করে।  ১৯৯৯ সালের শেষের দিকে ৭০% অর্থনৈতিক পরিকাঠামো ইন্দোনেশিয়ান সৈন্য ও স্বাধীনতা বিরোধী মিলিশিয়াদের দ্বারা ধ্বংস হয়ে গিয়েছিল এবং ২,৬০,০০০ মানুষ পশ্চিম দিকে পালিয়ে যায়। ২০০২ সাল থেকে ২০০৫ সাল পর্যন্ত জাতিসংঘের নেতৃত্বে একটি আন্তর্জাতিক প্রকল্প যেটি বেসামরিক উপদেষ্টাদের দ্বারা পরিচালিত হয়েছিলো সেটির অধীনে ৫,০০০ শান্তিরক্ষী (৮,০০০ সর্বোচ্চ) এবং ১,৩০০ পুলিশ কর্মকর্তা এই অবকাঠামোগুলি যথাসম্ভব পুনর্নির্মাণ করে। ২০০২ সালের মাঝামাঝি নাগাদ প্রায় ৫০,০০০ শরণার্থী দেশে ফিরে আসেন।   উন্নয়ন প্রকল্প   তেল-গ্যাস  পূর্ব তিমুরের মূল সম্পদ হলো তেল ও গ্যাস। অস্ট্রেলিয়ার সাথে যৌথভাবে দেশটির দক্ষিণ-পূর্বাঞ্চলে অনুসন্ধান কার্য পরিচালনা করছে তারা।   আরও দেখুন    তথ্যসূত্র    বহিঃসংযোগ   বিষয়শ্রেণী:পূর্ব তিমুর
শবর বা স্বামী শবর হলেন জৈমিনির পূর্ব মীমাংসা সূত্রের একজন ভাষ্যকার, শবর-ভাষ্যম্, যার উপর কুমারীল ভট্ট মন্তব্য করেছেন।Bibliography in: Karl H. Potter, Encyclopedia of Indian philosophies: Bibliography, Motilal Banarsidass (1995), , p. 184.  তিনি খ্রিস্টীয় শতাব্দীর প্রথম দিকের, পতঞ্জলির মহাভাষ্যের পরে, এবং বাৎস্যায়নের আগে।  তথ্যসূত্র  বহিঃসংযোগ  Mimamsa.org Shabara Bhasya, Translated to English by Ganganath Jha, All 3 Volmunes, Archive.org ebook   বিষয়শ্রেণী:প্রাচীন ভারতীয় দার্শনিক
কেলিশহর উচ্চ বিদ্যালয় চট্টগ্রাম জেলার একটি শিক্ষাপ্রতিষ্ঠান।   প্রতিষ্ঠাকাল   ১৯৪৬ খ্রিষ্টাব্দে চট্টগ্রামের পটিয়া উপজেলার কেলিশহরে।   ইতিহাস  দ্বিতীয় বিশ্বযুদ্ধের শেষ ভাগে চট্টগ্রাম শহরের ফিরিঙ্গি বাজারে অবস্থিত জে এম সেন হাই স্কুলটির (যতীন্দ্রমোহন সেনগুপ্ত প্রতিষ্ঠিত) সভাপতি কেলিশহরের  প্রখ্যাত আইনজীবী রমনীমোহন চক্রবর্তী স্কুলটিকে কেলিশহরে স্থান্তরিত করেন। যুদ্ধশেষে স্কুলটি যথাস্থানে নিয়ে গেলে গ্রামের বিদ্যোৎসাহী ব্যক্তিত্ব অধ্যাপক সুবোধ রঞ্জন রায়, এডভোকেট চিত্তপ্রিয় দাশ এবং সতীশ চন্দ্র চক্রবর্তীর  উদ্যোগে জে এম সেন হাই স্কুলের জায়গায় ১৯৪৭ সালে কেলিশহর উচ্চ বিদ্যালয় প্রতিষ্ঠিত হয়। গ্রামের কৃষক, মজুররা স্বেচ্ছাশ্রমের মাধ্যমে স্কুলগৃহ নির্মাণ করেন এবং সরঞ্জামও তারাই যুগিয়েছেন। ১৯৪৭ সালের ১লা জানুয়ারি কেলিশহর ইউনিয়ন বোর্ডের চেয়ারম্যান হরগোবিন্দ ভট্টাচার্যের সভাপতিত্বে প্রথম বিদ্যালয় পরিচালনা পরিষদ গঠিত হয়। ২রা জানুয়ারি রমনীমোহন চক্রবর্তীকে সভাপতি, হীরেন্দ্রলাল গুপ্তকে সহ-সভাপতি এবং সুবোধ রঞ্জন রায় সম্পাদক নির্বাচিত হন। সেই সঙ্গে নীরেন্দ্র লাল চৌধুরী প্রধান শিক্ষক, হরিপ্রসাদ সেন সহকারী প্রধান শিক্ষক, সরোজ রঞ্জন রায়, সামশুল আলম, ভূপেন্দ্র নাথ চৌধুরী, রাজ্যেশ্বর চক্রবর্তী, মৌলভী নুরুচ্ছফা সহকারী শিক্ষক হিসেবে নিয়োগ পান। অন্নদা কুমার চৌধুরী পুকুর সহ তার ১.৮৫ একর জমি স্কূলকে শর্তহীনভাবে দান করেন। বর্তমানে স্কুলটি ঐ পুকুরের পাড়ে জমির উপরেই স্থাপিত। পুকুরের পশ্চিম পাড়ে অবস্থিত প্রাথমিক বিদ্যালয়টিও উচ্চ বিদ্যালয়ের জায়গায় প্রতিষ্ঠিত। ১৯৪৭ সালের ১৪ আগস্ট কলকাতা বিশ্ববিদ্যালয় কেলিশহর উচ্চ বিদ্যালয়কে শিক্ষাপ্রতিষ্ঠান হিসেবে স্বীকৃতি দেয়। ১৯৫১ সালের ২৭ মার্চ শরৎ এম.ই. বিদ্যালয়কে কেলিশহর উচ্চ বিদ্যালয়ের সাথে যুক্ত করা হয়। স্কুল উদ্বোধন কালে ১০০ জন ছাত্রছাত্রী ছিল।বর্তমানে তা দেড় হাজার প্রায়। এই কেলিশহরের আরেক শিক্ষানুরাগী শ্রী সুধীর কুমার চৌধুরী চারটি পুকুর স্কুলকে দান করেন, যার বাৎসরিক আয় চার লক্ষের উপরে। উক্ত অর্থ স্কুলের উন্নয়ন এবং শিক্ষা খাতে ব্যয় করা হয়। তথ্যসূত্র  বিষয়শ্রেণী:১৯৪৬-এ প্রতিষ্ঠিত শিক্ষাপ্রতিষ্ঠান বিষয়শ্রেণী:চট্টগ্রাম জেলার বিদ্যালয়
মাইক্রোনেশিয়া যুক্তরাজ্য ফুটবল অ্যাসোসিয়েশন (; এছাড়াও সংক্ষেপে এফএসএমএফএ নামে পরিচিত) হচ্ছে মাইক্রোনেশিয়া যুক্তরাজ্যের ফুটবলের সর্বোচ্চ নিয়ন্ত্রক সংস্থা। এই সংস্থাটি ১৯৯৯ সালে প্রতিষ্ঠিত হয়েছে। এটি এখন পর্যন্ত ফুটবলের সর্বোচ্চ সংস্থা ফিফার সদস্যপদ লাভ করেনি। এই সংস্থার সদর দপ্তর মাইক্রোনেশিয়া যুক্তরাজ্যে অবস্থিত।  এই সংস্থাটি মাইক্রোনেশিয়া যুক্তরাজ্যের পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে মাইক্রোনেশিয়া যুক্তরাজ্য ফুটবল চ্যাম্পিয়নশিপের মতো প্রতিযোগিতার সকল কার্যক্রম পরিচালনা করে। বর্তমানে মাইক্রোনেশিয়া যুক্তরাজ্য ফুটবল অ্যাসোসিয়েশনের সভাপতির দায়িত্ব পালন করছেন জেফ্রি উইদেল।  তথ্যসূত্র  বহিঃসংযোগ     বিষয়শ্রেণী:মাইক্রোনেশিয়া যুক্তরাজ্য ফুটবল অ্যাসোসিয়েশন বিষয়শ্রেণী:১৯৯৯-এ মাইক্রোনেশিয়া যুক্তরাজ্যে প্রতিষ্ঠিত বিষয়শ্রেণী:১৯৯৯-এ প্রতিষ্ঠিত ক্রীড়া সংস্থা বিষয়শ্রেণী:মাইক্রোনেশিয়া যুক্তরাজ্যের ক্রীড়া নিয়ন্ত্রণ সংস্থা বিষয়শ্রেণী:মাইক্রোনেশিয়া যুক্তরাজ্যের ফুটবল পরিচালনা পরিষদ
মালিকা ফাভ (জন্ম ১ ডিসেম্বর ১৯৮২) লন্ডন ভিত্তিক ফরাসি চিত্রশিল্পী এবং গ্রাফিক শিল্পী। তার শিল্পকর্ম শৈলী পপ শিল্প এবং অপটিক্যাল শিল্পের মিশ্রনের মধ্যে বিশুদ্ধ লঘুবাদ (মিনিমালইজম) দ্বারা চিহ্নিত করা যেতে পারে, যা কখনও কখনও 'অপটিক্যাল শিল্প সমর্থিত পপ শিল্প' হিসেবে বিবেচিত হয়। তার শিল্পশৈলীতে প্রায়শই জ্যামিতিক নকশার সাথে সরল চিত্রের সমন্বয় ঘটেছে এবং ইতিবাচক ও নেতিবাচক স্থান এবং রঙ, মার্জিত লেআউট, বিশেষ করে নারী শরীর এবং বাঁকগুলির সাহায্যে চিত্রের একটি অনন্য রূপ নির্মাণ করতে সমর্থ।  প্রাথমিক জীবন ও শিক্ষা মালিকা ফাভ ১৯৮২ সালের ১ ডিসেম্বর ফ্রান্সের প্যারিস অঞ্চলে জন্ম নেন, এবং সেখানেই বড় হয়ে ওঠেন। তার মা-ও একজন চিত্রশিল্পী। উচ্চ বিদ্যালয়ের শিক্ষার পর ফাভ একটি বিজ্ঞান প্রিপেইটারি বিদ্যালয়ে যান, কারণ তিনি কোয়ান্টাম প্রকৌশলী হতে চেয়েছিলেন। কিন্তু বিপরীতভাবে তিনি প্যারিসের একটি আর্ট স্কুলে যাবার সিদ্ধান্ত নেন যার নাম ইক্লে ন্যাশনালএল সুপারিরির দেস আর্টস অ্যাপ্লিকিকেস এট দেস মেটিয়ার্স ডি আর্ট, যা প্রায়ই অলিভিয়ার ডি সেরেস নামে পরিচিত।  পরবর্তীতে তিনি অলিভিয়ার ডি সেরেস থেকে স্নাতক হন। প্যারিসে তার শিক্ষা শেষ করার পর, তিনি  কলা শিক্ষা গ্রহলের উদ্দেশ্যে লন্ডনে চলে আসেন, এবং সেখানে তিনি ফার্নহ্যামেরর সারি ইনস্টিটিউট অব আর্ট অ্যান্ড ডিজাইন, ইউনিভার্সিটি কলেজ থেকে উচ্চতর শিক্ষা গ্রহণ করেন।  কর্মজীবন thumb|Start your engines, cover of Arab News by Malika Favre in 2018.  ফাভ তিন মাসের জন্য ইন্টার্নশীপ করেন এয়ারসাইডে নামক ব্রিটিশ ডিজাইন স্টুডিওতে, যেটি ২০১২ সালে কার্যক্রম বন্ধ করে দেয়। ২০০৬ সালে, ফাভ এয়ারসাইডে শিল্প পরিচালক হিসাবে কাজ শুরু করেন, কোম্পানিটি সে সময়ে দ্য সানডে টাইমস সহ অনেক উচ্চ-প্রোফাইলের পত্রিকা এবং ক্লায়েন্টদের সাথে কাজ করতো। ২০১১ সালে, বন্ধ হয়ে যাবার এক বছর পূর্বে তিনি এয়ারসাইড থেকে অব্যহতি নেন, স্বাধীন নকশাকার হিসাবে নিজেকে প্রস্তুত করতে। ২০০৬ সালে তিনি ইউএনআইটি নামক আরেকটি প্রতিষ্ঠানের সঙ্গেও কাজ করেছেন।  তথ্যসূত্র  বহিঃসংযোগ  বিষয়শ্রেণী:১৯৮২-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ফরাসি শিল্পী বিষয়শ্রেণী:ফরাসি নকশাকার বিষয়শ্রেণী:ফরাসি চিত্রলৈখিক নকশা প্রণয়নকারী বিষয়শ্রেণী:ফরাসি পোস্টার শিল্পী বিষয়শ্রেণী:প্যারিসের ব্যক্তি বিষয়শ্রেণী:পপ শিল্পী বিষয়শ্রেণী:অপটিক্যাল শিল্প
লখনউ ক্যান্টনমেন্ট ভারতের উত্তর প্রদেশের লখনউ জেলার একটি নির্বাচনী এলাকা। এটি লখনউ শহরের ক্যান্টনমেন্ট অংশ নিয়ে গঠিত।  লখনউ ক্যান্টনমেন্ট, লখনউ লোকসভা কেন্দ্রের পাঁচটি বিধানসভা কেন্দ্রের একটি। ২০০৮ সাল থেকে, ৪০৩টি বিধানসভা কেন্দ্রের মধ্যে এই কেন্দ্রের অবস্থান হল ১৭৫ নম্বর।  বর্তমানে এই আসনটি সুরেশ চন্দ্র তিওয়ারির দখলে, যিনি ২০১৯ সালে উপনির্বাচনে জয়লাভ করেন। ২০১৯ সালে এলাহাবাদ লোকসভা নির্বাচনে ডঃ রীতা বহুগুণা জোশী জয়লাভ করলে, এই আসনটি খালি হয় ও এতে উপনির্বাচন হয়। এর আগে ২০১৭ সালের সাধারণ নির্বাচনে সমাজবাদী পার্টি প্রার্থী অপর্ণা যাদবকে ৩৩,৭৯৬টি ভোটের ব্যবধানে হারিয়ে ডঃ রীতা বহুগুণা জোশী জয়ী হয়েছিলেন।   বিধানসভার সদস্য   বছরসদস্যরাজনৈতিক দল ১৯৫৭  শ্যাম মনোহর মিশ্র  ভারতীয় জাতীয় কংগ্রেস ১৯৬২  বালাক রাম বৈশ  ১৯৬৭  বদ্রী প্রসাদ আওয়াস্তি  স্বাধীন ১৯৬৯  সচ্চিদানন্দ  ভারতীয় ক্রান্তি দল ১৯৭৪  চরণ সিং  ভারতীয় জাতীয় কংগ্রেস ১৯৭৭  কৃষ্ণ কান্ত মিশ্র  জনতা পার্টি ১৯৮০  প্রেমাবতী তিওয়ারি  ভারতীয় জাতীয় কংগ্রেস (I) ১৯৮৫  ভারতীয় জাতীয় কংগ্রেস ১৯৮৯  ১৯৯১  সতীশ ভাটিয়া  ভারতীয় জনতা পার্টি ১৯৯৩  ১৯৯৬ সুরেশচন্দ্র তিওয়ারি ২০০২  ২০০৭  ২০১২ রিতা বহুগুনা জোশী  ভারতীয় জাতীয় কংগ্রেস ২০১৭ ভারতীয় জনতা পার্টি ২০১৯* সুরেশচন্দ্র তিওয়ারি   তথ্যসূত্র   বিষয়শ্রেণী:লখনউর বিধানসভা কেন্দ্র
সাইয়িদ আতীকুল্লাহ (১৯৩৩-১৯৯৮) ছিলেন একজন বাংলাদেশী লেখক, কবি, এবং সাংবাদিক। ১৯৭৪ সালে তিনি তার ছোটগল্পের জন্য বাংলা একাডেমি সাহিত্য পুরস্কার লাভ করেন।  জীবনী আঠারদানা, ঘাটাইল উপজেলায় ১৯৩৩ সালে তিনি জন্মগ্রহণ করেন। তার বড় পরিচয় ছিলো সমসায়কি সময়ের একজন কবি ও গল্পকার। তিনি ১৪ নভেম্বর ১৯৯৮ সালে মৃত্যুবরণ করেন। তিনি ঢাকা বিশ্ববিদ্যালয় থেকে রাষ্ট্রবিজ্ঞানে এমএ ডিগ্রি অর্জন করেন।  কর্মজীবন ১৯৫২-র ভাষা আন্দোলনএ অংশগ্রহণ করে কারারুদ্ধ হন। তিনি জনতা ব্যাংকের ডেপুটি জেনারেল ম্যানেজার ছিলেন। একাত্তরের মুক্তিযুদ্ধ ও আশির দশকে স্বৈরাচারবিরোধী আন্দোলনেও তিনি সক্রিয় অংশগ্রহণ করেন। তার প্রধান অবদান সাহিত্যে। কবিতা তার আত্মপ্রকাশের প্রধান মাধ্যম, তবে তিনি অনেক গল্পও রচনা করেছেন। তার ছিল একটি প্রতিবাদী কণ্ঠ; সাংবাদিকতা ও সাহিত্যকর্ম উভয় ক্ষেত্রেই তার প্রতিবাদী ও সংগ্রামী চেতনার প্রকাশ ঘটেছে। তিনি সাংবাদিকতায় যেমন নিপুণ পর্যবেক্ষণ ক্ষমতার স্বাক্ষর রেখেছেন, সাহিত্যেও তেমনি তীক্ষ্ণ জীবনবোধ ও সমাজবাস্তবতার পরিচয় দিয়েছেন। মননশীলতা ও মহত্ত্বচেতনা তাকে সাহিত্যাঙ্গনে স্বতন্ত্র মর্যাদা দিয়েছে। তার কবিতার ভাষা অকপট এবং বর্ণনাভঙ্গিও আবেগমুক্ত। তার কণ্ঠে শ্লেষ ছিল, কিন্তু তা ছিল শিল্পময়।  উল্লেখযোগ্য গ্রন্থ  কাব্য  আমাকে ছাড়া অনেক কিছু  আঁধির যতো শত্রু-মিত্র  অদম্য পথিকের গান  এই যে তুমুল বৃষ্টি   বুধবার রাতে (গল্প গ্রন্থ)  সেগডেন হ্রদ (অনুবাদ)   মৃত্যু  thumb|মিরপুর শহীদ বুদ্ধিজীবী কবরস্থানে আতীকুল্লার কবর আতিকুল্লাহ ১৯৯৮ সালে মারা যান। তথ্যসূত্র  বিষয়শ্রেণী:বাংলা একাডেমি সাহিত্য পুরস্কার বিজয়ী বিষয়শ্রেণী:বাংলাদেশী সাহিত্যিক বিষয়শ্রেণী:বাংলাদেশী পুরুষ লেখক বিষয়শ্রেণী:বাংলাদেশী ছোটগল্পকার বিষয়শ্রেণী:১৯৩৩-এ জন্ম বিষয়শ্রেণী:১৯৯৮-এ জন্ম বিষয়শ্রেণী:২০শ শতাব্দীর বাংলাদেশী কবি বিষয়শ্রেণী:মুক্তিবাহিনীর কর্মকর্তা বিষয়শ্রেণী:২০শ শতাব্দীর সাংবাদিক বিষয়শ্রেণী:বাঙালি লেখক বিষয়শ্রেণী:১৯৯৮-এ মৃত্যু বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:টাঙ্গাইল জেলার ব্যক্তি বিষয়শ্রেণী:বাংলাদেশী সাংবাদিক
150px|left|কার্টুন নেটওয়ার্ক কার্টুন নেটওয়ার্ক (সিএন) হল একটি আমেরিকান শিশুতোষ ক্যাবল ও স্যাটেলাইট টেলিভিশন চ্যানেল যেটি টাইম ওয়ার্নার এর টার্নার ব্রডকাস্টিং সিস্টেম বিভাগের মালিকানাধীন। চ্যানেলটি প্রধানত প্রাণবন্ত অনুষ্ঠানমালা, এ্যাকশনধর্মী সাময়িক কমেডি এবং কিছু সরাসরি অনুষ্ঠানমালার অন্তর্ভুক্ত থাকে। চ্যানেলটি ১৯৯২ সালের ১লা অক্টোবর চালু করা হয়েছিল।  এটি মূলত শিশুদের উদ্দেশ্য করে এবং ৭-১৫ বছর বয়সের মধ্যে থেকে (তের হইতে উনিশ বয়সী বালক/বালিকাদের) বিনোদনমূলক চ্যানেল হিসেবে তৈরী করা হয়। নির্বাচিত অনুষ্ঠানমালার জন্য একটি স্প্যানিশ ভাষার অডিও ট্র্যাক স্যাপ এর মাধ্যমে ব্যবহারযোগ্য; কিছু ক্যাবল এবং উপগ্রহ কোম্পানি এটিকে স্প্যানিশ ফিডে থেকে পৃথক চ্যানেল হিসেবে করার জন্য অফার দেন।  ২০১৩ সালের আগস্ট এর হিসাব অনুয়ায়ী, কার্টুন নেটওয়ার্ক মার্কিন যুক্তরাষ্ট্রের প্রায় ৯৮,৬৭১,০০০ পরিবারের টেলিভিশন (টেলিভিশনের সঙ্গে পরিবারের ৮৬.৪%) দেখে থাকেন। আরও পড়ুন
আরবোরেটুম নর () বা উত্তর আরবোরেটুম সুইডেনের উমিয়া শহর থেকে প্রায় ৮ কিলোমিটার পশ্চিমে অবস্থিত বাগবোলে প্রাসাদের একটি আরবোরেটুম।   বর্ণনা  আরবোরেটুম নর ২০ একর জায়াগার ওপর গড়ে উঠেছে। এই বিশাল অঞ্চলে প্রায় ২৮০ প্রজাতির ১৬০০ ধরনের গাছ আছে। এগুলো ১৯৮১ সাল হতে লাগানো হয়েছে। এগুলো মূলন স্ক্যান্ডিনেভিয়ার দেশগুলোর চারাগাছ। এর প্রধান তিনটি উদ্দেশ্যর একটি হল কোন কোন প্রজাতির গুল্ম ও বৃক্ষ চরম আবহাওয়াসম্পন্ন উত্তর স্ক্যান্ডিনেভিয়ারর উত্তর অক্ষাংশে অভিযোজিত হয়ে টিকে থাকতে পারে। পার্কের মাঝের প্রাসাদটি বাণিজ্যিক কেন্দ্র যা ঊনবিংশ শতাব্দির উপড়ে পড়া গাছগুলোকে করাতকলের জন্য কাজে লাগায়। আরবোরেটুমের অন্য দুটো উদ্দেশ্য হল বৃক্ষ ও গুল্ম সম্পর্কে গবেষণা (ডেনড্রোলজি) চালিয়ে যাওয়া এবং বাগবোলে গ্রামের কাছে একটি পর্যটক আকর্ষণ কেন্দ্র সৃষ্টি করা।Welcome to the Arboretum North!, arboretun-norr.se, retrieved 7 May 2014 থাম্ব|বাম|আরবোরেটুম নর ১৯৭৫ সালে উমিয়া বিশ্ববিদ্যালয় ও উমিয়ার সুইডীয় কৃষিবিজ্ঞান বিশ্ববিদ্যালয়-এর সাথে একত্রে আরবোরেটুম নর প্রতিষ্ঠিত হয়। বর্তমানে একটি ফাউন্ডেশন কর্তৃক আরবোরেটুম চলছে এবং বিভিন্ন মিউনিসিপ্যালিট, কোম্পানি এবং প্রতিষ্ঠান এরজন্য আর্থিক অবদান রাখছে। এটি উমিয়ার উত্তর কৃষিবিজ্ঞান বিভাগাধীন সুইডেন কৃষি বিশ্ববিদ্যালয় কর্তৃক পরিচালিত হয়।  প্রাসাদকে ঘিরে উমিয়া নদীর তীরবর্তী প্রায় এক মাইল দীর্ঘ এই পার্ক। বাগবোলে প্রাসাদ পৃথক বাণিজ্য হিসেবে পরিচালিত হওয়া ছাড়াও একটি সম্মেলন কেন্দ্র এবং রেস্তঁরা হিসেবেও পরিচালিত হয়। উরে নদীর উত্তর তীরে এটি অবস্থিত (র্যাপিড থেকে)Arboretum North , umea.se, retrieved 7 May 2014  ২০১৪ সালে পার্কটি চারটি শিল্প প্রতিষ্ঠানের একটি হিসেবে স্বীকৃতি পায় যেগুলো "ফোর্টফ্লাইটনিঙ্গার" ("আন্দোলন") এর অংশ হিসেবে নকশা করা হয়েছিল। এই প্রজেক্টটি তিনজন শিল্পীর মাধ্যমে পরিচালিত হয় যারা শিল্পের সাথে প্রকৃতির সম্পর্ক ঘটাতে চেয়েছিলেন। ২০১৪ সালে উমিয়াকে ইউরোপের সাংস্কৃতিক রাজধানী করায় এটি আর্থিক বৃত্তি লাভ করে।Art project combines art and nature , Umea2014, retrieved 7 May 2014   তথ্যসূত্র   বিষয়শ্রেণী:আরবোরেটা বিষয়শ্রেণী:উমিয়া
পাত্রসায়ের রেলওয়ে স্টেশন হল দক্ষিণ পূর্ব রেল এর অন্তর্গত অঞ্চলের আদ্রা রেলওয়ে বিভাগের অন্তর্গত একটি রেলওয়ে স্টেশন। এটি ভারতের পশ্চিমবঙ্গ রাজ্যের বাঁকুড়া জেলায় বাঁকুড়া-মসাগ্রাম লাইনে অবস্থিত।  ইতিহাস বাঁকুড়া ও বর্ধমান জেলার বাঁকুড়া এবং রায়নগরকে সংযোগকারী ন্যারো গেজ বাঁকুড়া দামোদর রেলওয়ে বা বিডিয়ার ১৯১৬ - ১৭ সালে ট্রেন চলাচলের জন্য উন্মুক্ত হয়। ২০০৫ সালে, বাঁকুড়া – মশাগ্রাম লাইন নামে পরিচিত ১১৮ কিলোমিটার দীর্ঘ রেলপথটি ১,৬৭৬ মিমি (৫ ফুট ৬ ইঞ্চি) ব্রডগেজে রূপান্তরিত হয়। ২০১৭ সালে সম্পূর্ণ রেলপথটি ট্রেন চলাচলের জন্য উন্মুক্ত হয়। সম্পূর্ণ রেলপথটি ২০১৮-১৯ সালে বিদ্যুতায়িত হয়।  তথ্যসূত্র  বিষয়শ্রেণী:বাঁকুড়া জেলার রেলওয়ে স্টেশন বিষয়শ্রেণী:১৯১৬-এ ভারতে প্রতিষ্ঠিত বিষয়শ্রেণী:আদ্রা রেলওয়ে বিভাগ বিষয়শ্রেণী:১৯১৬-এ চালু রেলওয়ে স্টেশন বিষয়শ্রেণী:১৯১৬-এ ভারতে চালু রেলওয়ে স্টেশন
হু ইয়াঙ্কি ( ; মার্চ ১৯৭০) একজন চীনা কূটনীতিক যিনি ২০১৮ সাল থেকে নেপালে রাষ্ট্রদূত হিসাবে দায়িত্ব পালন করছেন। তিনি চীনের শানসি প্রদেশে জন্মগ্রহণ করেছিলেন।   পেশা  হু ১৯৯৬ সাল থেকে বিদেশ বিষয়ক মন্ত্রণালয়ে দায়িত্ব পালন করেছেন, রাষ্ট্রদূত নিযুক্ত হওয়ার আগে তিনি উপ-মহাপরিচালক ছিলেন, দক্ষিণ এশিয়ার বিষয়গুলিতে কেন্দ্র করে মনোনিবেশ করেছিলেন। তিনি পাকিস্তানে এবং লস অ্যাঞ্জেলেসে চীনা কনস্যুলেট-জেনারেলের কনসাল হিসাবেও কর্মরত ছিলেন।   তিনি চীনের সফ্ট পাওয়ার বাড়ানোর জন্য টুইটার ব্যবহারের জন্য খ্যাত হয়েছেন।    ব্যক্তিগত জীবন  হু বিবাহিত এবং তার একটি ছেলে রয়েছে।  তিনি উর্দুতে কথা বলতে পারেন, যা তিনি পিকিং বিশ্ববিদ্যালয়ে মজাদার ছিলেন।    আরো দেখুন    চীন-নেপাল সম্পর্ক   তথ্যসূত্র   বিষয়শ্রেণী:পিকিং বিশ্ববিদ্যালয়ের প্রাক্তন শিক্ষার্থী বিষয়শ্রেণী:১৯৭০-এ জন্ম বিষয়শ্রেণী:জীবিত ব্যক্তি বিষয়শ্রেণী:সরলীকৃত চীনা ভাষার লেখা থাকা নিবন্ধ বিষয়শ্রেণী:চীনা ভাষার লেখা থাকা নিবন্ধ বিষয়শ্রেণী:অপর্যালোচিত অনুবাদসহ পাতা
বড় বাজার (পূর্বের নাম সাহেবের হাট) খুলনায় রূপসা নদীর পশ্চিম তীরে অবস্থিত একটি প্রাচীন বাজার। বাজারটি খুলনাসহ বাংলাদেশের দক্ষিণ-পশ্চিমাঞ্চলের অর্থনৈতিক কর্মকাণ্ডে গুরুত্বপূর্ণ ভূমিকা পালন কর আসছে।   ইতিহাস   খুলনা যশোর জেলার মহকুমা থাকাকালীন রূপসা নদীর তীরে একটি ছোট হাট গড়ে ওঠে। তখন হাটের নাম ছিল সাহেবের হাট। অনেকে বলে থাকেন রেনি সাহেব নামক একজন খ্রিস্টান ব্যক্তি এই হাটের জমি দিয়ে হাটটি বসিয়েছিলেন। তাই এটি সাহেবের হাট নামে পরিচিত হয়ে ওঠে। ১৮৮৪ সালে নৌবাহনের ব্যবস্থা, রেলওয়ে স্টেশন, পৌরসভা গঠিত হয় এবং খুলনা একটি স্বতন্ত্র জেলা হিসেবে প্রতিষ্ঠিত হলে হাটের আয়তন বৃদ্ধি পেতে থাকে। কালের বিবর্তনে হাট একটি বাজারে রূপান্তরিত হয়, নাম হয় বড় বাজার। বরিশাল, যশোর, কুষ্টিয়া, ফরিদপুর, রাজশাহী, চাঁদপুর, কুমিল্লা[, নোয়াখালী ও চট্টগ্রামসহ দূর-দূরান্ত থেকেও ব্যবসায়ীরা আসে এই বাজারে আসতেন। ধীরে ধীরে বড় বাজার দক্ষিণ-পশ্চিমাঞ্চলের ব্যবসা-বাণিজ্যের কেন্দ্র হয়ে ওঠে।  বাজারের স্থানীয় ব্যবসায়ীদের মতে বড় বাজারের সেই আগের ঐহিত্য এখন আর নেই। ২০১৭ সালের তথ্যানুযায়ী এখানে ছোট-বড় মিলিয়ে প্রায় ১০,০০০ দোকান রয়েছে।   সমস্যা   একসময় বাজারের মধ্যে  প্রশস্ত রাস্তা ছিল। বর্তমানে সেই রাস্তার দৈর্ঘ্য ৮–১০ ফুট। ফলে বাজারের মধ্যে বড় যানবাহন চলাচল করতে পারে না।  অতীতের তুলনায় বর্তমান বাজারের প্রবেশ পথ অনেক সংকুচিত হয়ে গিয়েছে। পানি নিষ্কাশনের পথ বন্ধ হওয়ার ফলে সামান্য বৃষ্টিতেই বাজারের রাস্তাগুলো নোংরা পানিতে তলিয়ে যায়। বৃষ্টি পানি নামার পর রাস্তায় ময়লা আবর্জনা ও  পঁচা কাঁদার স্তূপ জমে।   তথ্যসূত্র   বিষয়শ্রেণী:বাংলাদেশের হাটবাজার বিষয়শ্রেণী:খুলনার অর্থনীতি
অ্যানিসোটা স্টিগমা বা কাঁটাযুক্ত ওকওয়ার্ম মথ হল স্যাটারনিডাই পরিবারের একটি মথ। ১৭৭৫ সালে জোহান ক্রিশ্চিয়ান ফ্যাব্রিসিয়াস এই প্রজাতিটি প্রথম বর্ণনা করেছিলেন। এটি উত্তর আমেরিকায় ম্যাসাচুসেটস এবং দক্ষিণ অন্টারিও থেকে ফ্লোরিডা, পশ্চিমে মিনেসোটা, কানসাস এবং টেক্সাস পর্যন্ত পাওয়া যায়। বাম|থাম্ব|200x200পিক্সেল| লার্ভা বাম|থাম্ব|200x200পিক্সেল| ডিম ডানার বিস্তার প্রায়  ।  লার্ভা প্রধানত ওক খায়, তবে হ্যাজেল এবং বাসউডও খেয়ে থাকে। অ্যানিসোটা স্টিগমা হল একমাত্র অ্যানিসোটা প্রজাতি যার পুরুষরা আলোর প্রতি আকৃষ্ট হয় বলে পরিচিত।    তথ্যসূত্র    বহিঃসংযোগ      বিষয়শ্রেণী:উত্তর আমেরিকার মথ